als_Latn dik_Latn sag_Latn
Ditëlindja e 20-të, padyshim, është rast i mire për të rikujtuar krajatat nëpër të cilat kaloi ky institucion I shkollimit të lartë pë tu bërë ky që është sot.
Kam nder të veçantë që marr pjesë këtu dhe të përshëndes Akademinë Solemne, kushtuar jubileut të 20-të të Universitetit Shtetëror të Tetovës, universitet që hapi dyert për studime në gjuhën amëtare. Hapi perspektivën për të rinjtë shqiptarë, që deri atëherë detyroheshin studimet e tyre ti kryejnë jashtë vendit.
Ditëlindja e 20-të, padyshim, është rast i mire për të rikujtuar krajatat nëpër të cilat kaloi ky institucion I shkollimit të lartë pë tu bërë ky që është sot.
Universiteti Shteteror I Tetovës arriti tu përballojë ndërkëmbëzave dhe presioneve të pushteteve që përpiqeshin ta margjinalizojnë e zhbëjnë ekzistimin e tij. Universiteti , ndonëse u ngrit jashtë legjislacionit shtetëror të kohës, në kushte të jashtëzakonshme, u bë kështjellë e pamposhtur e dijes. Ndërsa, nga zyrtarizimi i tij, nga viti 2004 që u bë falë këmbëngulësisë së madhe të garniturës së atëhershme politike shqiptare në pushtet, me një shpejtësi marramendëse arriti të konsolidojë kornizën e vetë funksionuese. Ky moment, ishte vendimtar për perspektivën e mëtutjeshme me rëndësi kombëtare e shtetërore.
Funksionimi nën ombrellën shtetërore dhe nevoja e rinisë sonë bënë që ky universitet të zgjerohet në shumë fakultete, me grupe studimore.
Sot USHT-ja mëton të jetë Universitet i të gjithë të rinjëve të Maqedonisë dhe është i hapur për të gjithë ata të cilët dëshirojnë të studiojnë në të. Numri i studentëve që përcaktohen për të studiuar në USHT është në rritje të vazhdueshme, krahasuar me numrin e studentëve të pranuar në universitetet tjera në vend. Tregues ky që dëshmon zhvillimin dhe fokusimin e tij, drejt standardeve të universiteteve evropiane. Ai gjithnjë e më shumë po zgjerohet, po i shton drejtimet dhe studentët, dhe po fiton mirënjohje të karakterit ndërkombëtar. USHT sot funksionon si një tempull I dijes me karakteristika të universiteteve të njohura botërore.
Besojmë se ky trend i suksesshëm në të ardhmen do të favorizohet edhe më shumë nga drejtuesit e universitetit, ndërsa Ministria e Arsimit dhe Shkencës, do të jetë në mbështetje të vazhdueshme të kërkesave tuaja financiare, kadrovike e hapësinore.
Duke uruar 20-të vjetorin e formimit, me pietet të lartë jemi të obliguar ti kujtojmë ata që sakrifuan, kurse për sakrificën e tyre, ne po ashtu, jemi të obliguar që dijes dhe perspektivës studentore ti japim një shtytje të re.
als_Latn als_Latn als_Latn als_Latn als_Latn als_Latn als_Latn als_Latn